Source: https://etendering.ted.europa.eu/cft/cft-display.html?locale=mt&cftId=2272
Timestamp: 2020-07-12 09:17:15+00:00
Document Index: 861829

Matched Legal Cases: ['Qorti ', 'Qorti ', 'Qorti ', 'Qorti ', 'arti 1', 'Qorti ', 'Qorti ', 'Qorti ', 'Qorti ', 'Qorti ']

Tmexxija ta' servizz għall-forniment tal-ikel fil-Qorti Ewropea tal-Awdituri.
L-għan hu li jsiru żewġ (2) oqfsa ta' kuntratti għal: — l-1 lott: it-tmexxija tas-servizz għall-forniment tal-ikel fil-Qorti Ewropea tal-Awdituri, — it-2 lott: it-twettiq ta' verifiki tal-kwantità u l-kwalità fuq is-servizz tal-ikel fil-Qorti Ewropea tal-Awdituri.
Il-lott 1	 Tmexxija ta' servizz għall-forniment tal-ikel fil-Qorti Ewropea tal-Awdituri It-tmexxija tas-servizz għall-forniment tal-ikel għandha tkopri s-servizzi li ġejjin: 1) it-tmexxija ta' restorant tal-persunal: ir-restorant għall-persunal jinsab fi 12, rue Alcide de Gasperi, L-1615 Lussemburgu, fil-pjan terran tal-Binja K3. Fir-restorant jistgħu jpoġġu madwar 400 persuna u għandu kċina fis-sotterran armata b'kollox; 2) it-tmexxija ta' 2 kafeteriji (K2 u K3) li joffru servizz mgħaġġel: fil-kafeteriji fil-Binjiet K2 u K3 jistgħu jpoġġu madwar 68 u 80 ruħ rispettivament. Il-kafetterija fil-Binja K2 għandha uffiċċju jmiss magħha. Iż-żewġ (2) kafeteriji huma 'self-service'; 3) it-tmexxija ta' kamra tal-pranzu eżekuttiva modulari (ikliet ta' nofsinhar, ikliet ta' filgħaxija, riċevimenti) li tinsab fis-6 sular tal-Binja K3. Din il-kamra tal-pranzu tista' tkun maqsuma u sservi għal massimu ta' 3 ikliet ħfief u koktejl parti 1, i.e. 170 persuna (bil-wieqfa) biex jattendu koktejl parti jew buffet u 120 persunal għal ikla ta' nofsinhar jew ikla ta' filgħaxija. Il-kamra tal-pranzu eżekuttiva fil-Binja K3 għandha kċina armata b'kollox; 4) il-provvista tas-servizzi li għandhom x'jaqsmu li ġejjin, li tagħhom il-kuntrattur ma jgawdi mill-ebda esklussività: i. brejk għall-kafè, servizz ta' kafè fil-kmamar tal-laqgħat u rkejjen għall-kafè; ii. il-kiri u l-manutenzjoni ta' magni tal-kafè u apparati li jkessħu l-ilma, it-twassil ta' xarbiet fl-uffiċċji tal-membri, il-kunsinna u l-installazzjoni ta' oġġetti tal-konsum bħal fliexken li jintlew mill-ġdid; iii. magni awtomatiċi li jbiegħu xarbiet u ikliet ħfief (distribuzzjoni ta' xarbiet, ikliet ħfief, sandwiches, eċċ.); iv. għajnuna lill-Qorti permezz tal-provvista ta' persunal biex iservi (chefs de rang, dawk li jaħslu l-platti u kok) għar-riċevimenti organizzati mill-Qorti. Il-kuntratt għall-1 lott huwa kuntratt imħallat li taħtu l-Qorti tafda l-kuntrattur bl-immaniġġjar ta' servizzi varji bħala konċessjoni ('il-parti tal-konċessjoni' għas-servizzi taħt 1, 2 u 4, il-punt (iii)). Il-kuntratt iniżżel ukoll il-kundizzjonijiet għall-kuntratti speċifiċi biex jipprovdi servizzi tal-ikel li jistgħu jkunu mogħtija mill-Qorti lill-kuntrattur, permezz ta' ordnijiet tax-xiri, għat-tul ta' żmien tal-kuntratt ('parti tal-qafas ta' kuntratt ta' servizz', servizzi taħt 3 u 4, il-punti (i), (ii) u (iv)).
Il-lott 2	 It-twettiq ta' kontrolli tal-kwantità u l-kwalità fuq is-servizz tal-ikel fil-Qorti Ewropea tal-Awdituri. Il-Qorti qed tfittex fornitur ta' servizz biex jgħinha bix-xogħol tagħha tal-monitoraġġ ta' prestazzjoni xierqa tal-kuntratt għall-forniment tal-ikel (l-1 lott). 'It-tmexxija tas-servzzi tal-ikel' tirreferi għat-tmexxija ta' restorant tal-persunal, 2 kafeteriji (K2 u K3) li joffru servizz mgħaġġel, kamra tal-pranzu eżekuttiva (ikliet ta' nofsinhar, ikliet ta' filgħaxija, riċevimenti) għal ikliet formali u avvenimenti.
2017/S 065-121760	 Tiswija 01/04/2017 00:00
2017/S 056-103030	 L-Avviż dwar il-Kuntratt 21/03/2017 00:00